Пётр Мантыгірд памёр хутка пасля набыцця Лахвы, у 1495 г. Яго адзіны сын Ян у маладым узросце загінуў у 1500 г. у трагічнай для войска ВКЛ бітве з маскоўскім войскам на Вядрошы (у Смаленскай зямлі). Пасля гэтага адзінай спадкаемніцай мантыгірдаўскіх уладанняў стала сястра Яна Софя Пятроўна — жонка пана Станіслава Пятровіча Кішкі. Яна перажыла свайго мужа, які памёр у 1514 г., і ў 1518 г. завяшчала Лахву сярод іншых сваіх маёнткаў сыну Пятру Кішцы, на што апошні атрымаў пацвярджэнне ад вялікага князя Жыгімонта [8].